# data[].attributes.body
„În cadrul proiectului de cercetare „Şcoala aşa cum este - cercetarea portretului elevului, al profesorului şi a interacţiunilor acestora” derulat de Centrul Educaţia 2000+ şi UNICEF, s-a încercat desenarea unei imagini cât mai realiste a şcolii româneşti. Prin urmare s-au intreprins cercetări în școlile înscrise în proiect.
Așadar prezentăm în continuare vizita unei cercetătoare la o clasă unde preda o doamnă învățătoare:
... Sala profesorală, nu cancelaria, e cea mai frumoasă sală din clădire. Prima ora de curs a însemnat şi prima oră de asistenţă: matematică, a IV-a. O doamnă învăţătoare foarte dornică să mă primească în clasa dânsei, singura care s-a oferit să mă lase să asist chiar înainte de a spune care este de fapt scopul meu acolo. Ora la care am asistat mi-a adus aminte de orele de matematică de când eram eu clasa a IV-a: nu puteam să întreb nimic, dacă nu ştiam, nu primeam nicio explicaţie şi cel mai important era să „ne dea” rezultatul din carte.
...
Şcoala are aproximativ 10-14 elevi într-o clasă şi unu sau doi copii este de etnie rromă. Elevul rrom şi-a manifestat dorinţa de a răspunde în repetate rânduri, însă de fiecare dată era invizibil pentru cadrul didactic. Aşa cum era de aşteptat, spre finalul orei, copilul şi-a pierdut total interesul şi atenţia. La finalul orei, învăţătoarea a simţit nevoia să-mi spună că are în clasă şi „clienţi”, referindu-se la elevul rrom, care nu vor să înveţe. „E un repetent, ce să facem!”
(curs MIS)

# data[].attributes.body
În cadrul orei de matematică de la clasa a IV-a, operatorul de teren a constatat că doamnă învățătoare folosește metode de predare-învățare tradiționale, punând accentul pe rezultatul obținut, neținând cont de faptul că unii dintre elevi n-au înțeles conținutul predării. Doamna învățătoare trebuie să se asigure că elevii pot da un feedback la lecție, fie că sunt elevi fără sau cu cerințe educaționale speciale (educație incluzivă - curriculum adaptat).
Doamna învățătoare nu a creat un mediu de învățare cooperant, mai mult de atât, a discriminat elevul de etnie rromă, care dorea să  participe activ la oră. Astfel a demotivat elevul să fie interesat de oră.
S-a dovedit în repetate rânduri că, doamna ânvățătoare stigmatiza elevii și făcea diferențe între elevi.

# data[].attributes.body
„În cadrul proiectului de cercetare „Şcoala aşa cum este - cercetarea portretului elevului, al profesorului şi a interacţiunilor acestora” derulat de Centrul Educaţia 2000+ şi UNICEF, s-a încercat desenarea unei imagini cât mai realiste a şcolii româneşti. Prin urmare s-au intreprins cercetări în școlile înscrise în proiect.
Așadar prezentăm în continuare vizita unei cercetătoare la o clasă unde preda un domn învățător:
Atmosfera creată de domnul învăţător de aici era total diferită faţă de ce văzusem cu câteva zeci de minute în urmă: copiii nu erau speriaţi, erau bucuroşi să răspundă întrebărilor adresate. Ce am remarcat însă pe parcursul acestei ore este faptul că învăţătorul critică elevul ori de câte ori are ocazia: elevei care a încurcat câteva cuvinte când citea din manual i-a fost atrasă atenţia că nu munceşte suficient acasă. Învăţătorul a subliniat faptul că nu citeşte bine deloc şi acest lucru se întâmplă de fiecare dată când nu repetă acasă. Modul în care a făcut această remarcă mi s-a părut destul de agresiv şi nu cred că acest mod de a critica este constructiv, în relaţia cu un copil de 8 ani.”
( curs MIS)

# data[].attributes.body
Domnul învățător a creat un climat propice desfășurării activităților didactice, nu a discriminat elevii, (observația din această secvență), însă a criticat aspru elevii care nu executau corect sarcinile didactice. Critica aspră, umilința, etc. împiedică dezvoltatea emoțională și educațională, le scade stima de sine, descurajează elevii să aprofundeze cunoștințele.